section_heading: Liječenje
paragraph_text: Mislilo se da nakon pojave nearterijske prednje ishemičke optičke neuropatije ne postoji način da se umanji oštećenje. Međutim, nedavno veće istraživanje je pokazalo da u pacijenata koji su primili visoke doze kortikosteroidne terapije nakon oštećenja vidne oštrine na 20/70 ili niže unutar 2 tjedna od nastupa simptoma dolazi do poboljšanja vidne oštrine kod 70% oboljelih. Za usporedbu, kod neliječenih dolazi do oporavka vidne oštrine u samo 41% slučajeva. To istraživanje i istraživanje povijesti nearterijske prednje ishemičke optičke neuropatije je pokazalo da se vidna oštrina može popraviti unutar 6 mjeseci od nastupa oštećenja, ali ne kasnije od toga. Kako bi se smanjio rizik nastanka bolesti i u drugom oku ili dodatna oštećenja u istom oku potrebno je smanjiti čimbenike rizika. To, naravno, uključuje kontrolu kardiovaskularni čimbenika rizika zbog više razloga, uključujući očuvanje nezahvaćenog oka. Nagli gubitak vida zahtijeva konzultaciju s oftalmologom. Ako se javi sumnja na neraterijsku prednju ishemičku optičku neuropatiju idealno je konzultirati se s neurooftalmologom.